1. Bezpečnosť a ochrana zdravia pri maliarskych prácach

Najčastejšie úrazy maliarov a natieračov vznikajú pádom z výšky a popáleninami.

* *pád z výšky* vzniká zanedbaním bezpečnostných predpisov na maliarskych rebríkoch a na lešeniach,
* *popáleniny* sú častými úrazmi maliarov a natieračov. Podľa zdroja popálenia môžu byť spôsobené elektrickým prúdom alebo žieravinami,
* miestnosti musia byť dobré vetrané a dostatok denného svetla,
* na pracovisku musí byť poriadok, nepožívať alkohol a drogy .

Maliarske a natieračské práce na rebríku

Maliarske rebríky musia byť vyrobené z prvotriedneho mäkkého dreva, tretia priečka zhora musí byť z tvrdého dreva. Rebrík je potrebné poisťovať zabezpečovacou retiazkou proti rozovretiu.

Maliar má mať pri práci na rebríku pevnú, šnurovaciu obuv s koženou protišmykovou podrážkou.

1. Maliarske a natieračské práce na lešení

• Podlaha, lešenia má byť 180 až 200 cm od stropu, aby sa mohlo pohodlne pracovať; musí byť pevná, z fošní, ktoré sú zabezpečené proti vysunutiu.

• Lešenie musí byť dobre spevnené zavetrovaním, aby sa nehojdalo alebo aby nespadlo.

• Zábradlie lešenia musí byť vysoké 1,1m.

• Postavené lešenie musí skontrolovať bezpečnostný technik, ktorý dá pokyn na začatie prác.

• Prístup na lešenie musí byť bezpečný, pri výstupe na podlahu lešenia sa používajú pevné rebríky, ktoré majú byť dole zabezpečené proti pošmyknutiu upevneným hranolčekom, hore majú podlahu presahovať o 1,1 m.

• Vo vysokých priestoroch sa často používajú pojazdné lešenia, ktoré majú byť bezpečne zavetrované.

• Nádoby pred presúvaním sa na pracovnej plošine sa umiestňujú do stredu plošiny, aby nespadli.

• Po každom presunutí lešenia treba skontrolovať všetky namáhané časti lešenia.

• Pri presúvaní je zakázané pracovníkom zdržiavať sa na plošine.

• Na lešenie nesmú vystupovať osoby mladšie ako 16 rokov, bez dozoru zodpovedného pracovníka.

1. Bezpečnosť a ochrana zdravia pri práci so špeciálnymi nátermi.

Opatrenia prvej pomoci:

Dýchanie – pri nadýchaní treba postihnutého preniesť na čerstvý vzduch, zabezpečiť pokoj, nesmie jesť.

Pokožka – pri zasiahnutí treba ju umyť vodou a mydlom a ošetriť regeneračným krémom.

Oči – dôkladne vypláchnuť vodou a vyhľadať lekársku pomoc.

Tráviaca sústava – pri požití nevyvolávať zvracanie, hneď vyhľadať lekársku pomoc, ukázať lekárovi nádobu s náterovou látkou alebo jej označenie.

1. Olejové a syntetické nátery.

*Olejové nátery*

Olejové nátery dobré odolávajú poveternostným vplyvom. Nevýhoda je, že dlho schnú. Používajú sa na úpravu dreva, omietok, betónu, kovov, kameňa a skla. Na riedenie používame riedidlo S6006. olejové nátery najčastejšie nanášame štetcom alebo striekaním.

Príklad náteru na drevo:

* pripraviť podklad,
* zhotoviť napúšťací náter fermežou – technologická prestávka 24 hodín
* naniesť základný náter – technologická prestávka 48 hodín
* tmeliť a brúsiť
* urobiť jednu až dve vrstvy náteru - technologická prestávka 48 hodín medzi vrstvami

*Syntetické nátery*

Syntetické nátery rýchlo schnú. Dobre odolávajú poveternostným vplyvom, chemickým látkam a mechanickému poškodeniu. Používajú sa na úpravu rôznych povrchov. Na riedenie požívame riedidla S6001 a S6006. nanášame ich štetcom, striekaním, máčaním, polievaním.

Príklad náteru na drevo:

* pripraviť podklad
* zhotoviť napúšťací náter fermežou – technologická prestávka 24 hodín
* brúsiť
* urobiť základný náter - technologická prestávka 24 hodín
* brúsiť
* naniesť jednu až dve vrstvy vrchného náteru - technologická prestávka 24 hodín medi vrstvami.

1. Nitrocelulózové nátery

Vyrábajú sa transparentné (priehľadné) aj pigmentované. Môžu byť lesklé, pololesklé alebo matné.

Rýchlo zasychajú, malá odolnosť voči poveternostným vplyvom, krátka životnosť. Vhodné sú na použitie v interiéri.

Používajú sa na vrchné nátery dreva, kovu, skla a iné. Nesmú sa použiť na predmety prichádzajúce do styku s potravinami, pitnou vodou, krmivami, detský nábytok a hračky.

Príklad náteru na kov:

* pripraviť podklad – očistiť odmastiť, zbaviť hrdze
* urobiť jedenkrát základný náter
* brúsiť brusným papierom
* naniesť jednu až štyri vrstvy vrchného náteru, po každej vrstve technologická prestávka 1 hodinu.